Adenauer håt ois ersta Bundeskanzla nach'm Kriag maßgeblich de politische Ausrichtung vo da Bundesrepublik in da Nachkriagszeit prägt. Er håt dabei auf de Westbindung gsetzt, verbundn mit da Eiropäischn Einigung und mit da Eigliederung in des westliche Verteidigungsbündnis vo da NATO. Geng an starkn Widastand aa innahoib seina Partei håt er des System vo da Sozialn Marktwirtschaft durchgsetzt. Er war a rheinischer Katholik und Antikommunist, aba er war aa a Realpolitika, der de Aufnahme vo diplomatische Beziehungen zua Sowjetunion arrangiert håt und er war a recht pragmatisch, wenn's um oide Nazis ois Funktionsträga fia an Wiedaaufbau vo da Bundesrepublik ganga is.